Erkeengelen Mikael

Erkeengelen Mikael er den eneste av englene som i Bibelen klart omtales som erkeengel. Av alle englene som er omtalt i Bibelen så er kun tre nevnt ved navn i Bibelens kanon – Mikael, Gabriel og Rafael. Med Den ortodokse kirkes kanon nevnes også Uriel ved navn.

Hans festdag er 29. september eller mikkelsmess som også var høsttakkefest. Fram til 1770 var dette en helligdag i den lutherske statskirke.  Engelen er fremdeles sterkt vektlagt i katolsk liturgi og hagiografi, med egen minnedag, og en felles minnedag med de øvrige erkeengler.Per Einar Odden: De syv englene som står for Guds trone, katolsk.no, lest 14. august 2019.Erkeenglene har en sterk posisjon i den katolske kirkes hagiografi og liturgi.Per Einar Odden: De hellige erkeengler Mikael, Gabriel og Rafael, katolsk.no, lest 14. august 2019.

 Nevnt i Bibelen 
Erkeengelen Mikael er nevnt følgende steder i Bibelen:
 Judas 9 -Der omtales han som «erkeengelen Mikael», og det står at han diskuterte med djevelen angående Moses' legeme
 Jud 1:9 - Daniel 10:13,20 - Da en engel måtte kjempe mot en ond engel, måtte Mikael komme for å hjelpe til
 Dan 10:13 
 Dan 10:20 
 Dan 12:1 – Mikael blir omtalt som «han som verner dine landsmenn», altså Daniels landsmenn (israelittene)
 Dan 12:10
 Åpenbaringen 12:7 - Ordlyden «Mikael og englene hans» viser at han har engler under seg; det står at de gikk til krig mot dragen (djevelen) og hans engler er den eneste som uttrykkelig blir kalt «erkeengelen», som betyr «overengel» (se erkeengel). Dette uttrykket forekommer bare i entall i Bibelen. Enkelte religiøse retninger mener at dette kan tyde på at det bare finnes én som Gud har utvalgt til leder, eller overhode, for hærskaren av engler. Siden ordet «erkeengel» forekommer kun to ganger i bibelteksten (Judas 9 og 1. Tessaloniker 4:16), mener imidlertid andre at man neppe kan trekke noen spesielle konklusjoner av at flertallsformen ikke blir brukt. Ifølge Daniel 10:13 er Mikael en av «de fremste fyrstene» (blant englene?), men han blir ikke identifisert som selve lederen for englehæren, som om det ikke skulle være andre av samme rang. Noen forstår disse «fyrstene» som en gruppe av erkeengler, som Mikael da tilhører.

 Teologi 
Ut ifra det som står i Judas 9 og Daniel 12:1 identifiserer mange Mikael med den engelen som ledet israelittene gjennom ødemarken.

Innenfor koptisk kristendom regnes Mikael som «Guds hærfører og den fremste av de sju erkeenglene som står foran Gud.»Sitat fra Hugo Lundhaugs innledning til Koptiske skrifter, 2012 Boken om erkeengelen Mikaels innsettelse er en koptisk tekst fra 400- eller 500-tallet.

I 1. Tessaloniker 4:16 snakkes det om Guds sønn, Jesus Kristus, og det sies at han skal rope «med en erkeengels røst». I Matteus 28:18 sier Jesus selv: «Jeg har fått all makt i himmelen og på jorden». Dette gjør at noen trosretninger trekker den slutning at engelen Mikael er identisk med Jesus Kristus. Kristendommens hovedstrømmer vil imidlertid avvise et slikt syn, siden Kristus heller blir ansett som én av tre personer innen selve guddommen, helt adskilt fra englene.

Syvendedagsadventistene mener at Mikael er den samme som Jesus. De mener at Mikael var den samme som «Ordet» i Johannesevangeliet kapittel 1, som alle ting ble skapt ved. De mener imidlertid at han er en del av treenigheten og derfor ikke en engel i vanlig forstand.

Jehovas vitner identifiserer også Mikael med Jesus.Hvem er erkeengelen Mikael?  De peker på at navnet betyr «øverste engel», og at uttrykket aldri finnes i flertall i Bibelen. Selv om ordet bare forekommer to ganger i bibelteksten, mener de at dette antyder at det kun finnes én erkeengel. De henviser til Daniel 10,13 Dan 10,13 ,20 Dan 10,20 , Daniel 12,1 Dan 12,1  og Judas 1,9 Jud 1,9 , som de mener identifiserer Mikael som erkeengel. I Matteus 28,18 sier Jesus: «Jeg har fått all makt i himmelen og på jorden.» Dette gjør at Jehovas vitner trekker den slutning at erkeengelen Mikael er identisk med Jesus Kristus.

 Referanser 

 Eksterne lenker 


Kategori:Bibelen
Kategori:Jødedom
Kategori:Kristendom
Kategori:Engler